Fudbalska reprezentacija Angole
Nogometna reprezentacija Angole predstavlja Angolu na međunarodnim nogometnim turnirima, a koja se nalazi pod ingerencijom Nogometnog saveza Angole. Reprezentacija nosi nadimak Palancas Negras (hrv. Sabljaste Antilope), a uz to je i punopravna članica CAF-a i FIFA-e (od 1980. godine). 

Reprezentacija je najbolje rezultate imala u srpnju 2002. godine, kada je bila 45. na FIFA-inoj ljestvici, dok mi je najveći uspjeh u historiji plasman na FIFA Svjetsko prvenstvo 2006. u Njemačkoj. To "čudo iz Luande" izrodilo je "zlatnu generaciju" angolskog nogometa koju je predvodio izbornik Luís Oliveira Gonçalves. Nakon tog uspjeha, Angola nije imala značajnijih rezultata.

Historija

Svoju prvu utakmicu, Angola je odigrala 1976. godine, kada je izgubila 3:2 od NR Konga. Svoj prvi nastup na Afričkom kupu nacija imali su 1996. godine, s tim da im je prva pobjeda na tom turniru uslijedila tek 2006. godine protiv Toga.

"Čudo iz Luande"

Najzaslužniji za "čudo iz Luande" bio je izbornik Luís Oliveira Gonçalves, koji je s mladom reprezentacijom osvojio prvo mjesto na afričkom U-20 prvenstvu 2001. godine. Neko vrijeme vodio je i olimpijsku reprezentaciju, a seniorsku vrstu je preuzeo 2003. godine. Gonçalves je složio čvrstu momčad, kojoj je glavna odlika bila obrana. Većina igrača dolazila je iz portugalskih klubova te domaće lige. Glavne zvijezde bili su napadač Benfice Mantorras te Akwá, bivši igrač Benfice, koji je tada igrao u Katru. 

Angola je u skupini igrala s Portugalom, što je utakmica koja je pobudila mnogo strasti zbog međusobne historije dvaju zemalja. Njihov posljednji prijateljski susret prije te utakmice jedva je odigran do kraja jer su čak četiri igrača Angole dobila crvene kartone zbog grubih prekršaja. Osim Portugala, od kojeg su na kraju izgubili s minimalnih 1:0, tu su bili još i Meksiko te Iran, s kojima su remizirali te završili na 23. mjestu na prvenstvu.

Razdoblje nakon Svjetskog prvenstva 2006.

Nakon velikog uspjeha u Njemačkoj, Angola je na Kupu nacija 2008. u Gani došla do četvrtfinala, što im, uz isti rezultat 2010. godine, ostaje najveći uspjeh na tom natjecanju. Ipak, Angola nije nastavila seriju dobrih rezultata te se nakon 2006. nije uspjela kvalificirati na FIFA Svjetsko prvenstvo, dok na Kupu nacija nije prošla dalje od četvrtfinala.

Uspjeh na natjecanjima

FIFA Svjetsko prvenstvo

Afrički kup nacija

*Među remije su uračunate utakmice odlučene nakon izvoođenja jedanaesteraca.

CAF Afričko prvenstvo nacija

*Među remije su uračunate utakmice odlučene nakon izvoođenja jedanaesteraca.

Aktualni sastav

Ažurirano: 27. ožujka 2016.

Vanjske poveznice
Federação Angolana de Futebol

Angola